একটি মজার ঘটনা শেয়ার করি, এই সিরিজের প্রায় দুশো বই আমার সংগ্রহে ছিল। তখন দশম শ্রেণীতে পড়ি। ১ম সাময়িক পরীক্ষায় অংকে ফেল মারলাম। আমার মা আমার সংগৃহীত দুশ মাসুদ রানাকে চুলার আগুনে পুড়িয়ে ফেললেন। পরীক্ষায় রেজাল্ট খারাপ হওয়ায় যতো দুঃখ পেলাম না মাসুদ রানাকে হারিয়ে তারও অধিক দুঃখ পেলাম। সেই দুঃখে সিদ্ধান্ত নিলাম আমি মাসুদ রানা হবো। এবং পকেটে দুশ টাকা সম্বল করে পলায়ন। একদিন বাদে আমাকে পাওয়া গেল ৭০ কিমি দূরে এক অত্মীয়ের বাসায়। ঐটিই হচ্ছে এখন পর্যন্ত আমার মাসুদ রানা হওয়ার একমাত্র প্রচেষ্টা।